b"\n_START_ARTICLE_\nThe Lusty Men\n_START_SECTION_\nArgument\n_START_PARAGRAPH_\nJeff McCloud, una antiga gl\xc3\xb2ria del rodeo, coneix Wes i Louise Merritt, una jove parella que visita la casa de la seva infantesa amb l'objectiu de comprar-la. Wes demana a McCloud que l'inici\xc3\xaf al rodeo. McCloud aconsegueix fer-ne un campi\xc3\xb3, cosa que crea tensions amb Louise, inquieta dels riscos que persegueix el seu esp\xc3\xb2s._NEWLINE_L\xe2\x80\x99ascensi\xc3\xb3 i la gl\xc3\xb2ria r\xc3\xa0pida de Wes Merritt inquieta Louise, que prega Jeff d\xe2\x80\x99aturar-lo, i mentre que aquest li declara que la seva \xc3\xbanica motivaci\xc3\xb3 per ensenyar-li el seu art era de trobar-se prop d'ella, ja s\xe2\x80\x99hi ha enamorat. Per\xc3\xb2 refusa el seu amor.\n_START_SECTION_\nComentaris\n_START_PARAGRAPH_\nAquesta pel\xc2\xb7l\xc3\xadcula de Nicholas Ray \xc3\xa9s la primera ficci\xc3\xb3 que t\xc3\xa9 com a tema el rodeo, i un dels primers westerns sobre la tem\xc3\xa0tica de la inadequaci\xc3\xb3 de la m\xc3\xadstica de l'Oest a un m\xc3\xb3n modern on els vaquers ja no tenen el seu lloc. La seva particularitat principal \xc3\xa9s la de ser un westen \xc2\xabmodern\xc2\xbb, ja que l'acci\xc3\xb3 \xc3\xa9s situada als Estats Units contemporanis (els anys 1950)._NEWLINE_En aquesta pel\xc2\xb7l\xc3\xadcula es troba la major part de les tem\xc3\xa0tiques i dels temes que recorren l'obra de Nicholas Ray: l'amor impossible (Els amants de la nit, Johnny Guitar...), els \xc2\xab\xc2\xa0 rebels sense causa\xc2\xbb, el frac\xc3\xa0s del (de la) \xc2\xabwrong [wo]man in the wrong place\xc2\xbb (\xc2\xabmala persona en mal lloc\xc2\xbb) que \xc3\xa9s el negatiu del mite estatunidenc de l'\xc3\xa8xit, \xc2\xabthe right man in the right place\xc2\xbb ( Johnny Guitar, King of Kings...) La nost\xc3\xa0lgia d'una \xc3\xa8poca passada. I com en moltes pel\xc2\xb7l\xc3\xadcules d'aquest director, el final de l'heroi \xc3\xa9s tr\xc3\xa0gica."